Page:Welsh Medieval Law.djvu/155

 o goꝛff neu gytetíued hyt geıfyn: y bꝛenhín auyd etíued oꝛ tır hỽnnỽ. rı ryỽ pꝛıt yſſyd ar tır. vn yỽ gobyr gỽarchadỽ. Eıl yỽ da a- rother yach weccau tır neu y vꝛeínt. Tꝛy- dyd yỽ llafur kyfreıthaỽl awnelher ar y tır y bo gỽell y tır yrdaỽ. y dyly neb gofyn atran onyt yneb ny chafas dewıs. kany chygeín gỽarthal gỽarthal gan dewıs. eır etıuedyaeth kyfreıthaỽl yſſyd: ac a trıgyant yn dılıs yr etíuedyon. vn yỽ etíued- yaeth trỽy dylyet o pleıt ryení. Eıl yỽ etíued- yaeth trỽy amot kyfreıthaỽl ygan yperch- ennaỽc yr gỽerth. Tꝛydyd yỽ. ạṃọṭ ḳyf̣ṛẹ- iṭḥạỽ̣ḷ etíuedyaeth agaffer trỽy amot kyf- reıthaỽl o vod y perchennaỽc heb werth. trı mod yd holır tır adayar. o gam wereſcyn. ac o datanhud. ac o ach ac etrıf. kyny thyccyo gofyn tır oꝛ mod kyntaf nac oꝛ eıl. ny byd hỽyrach no chynt y keffır oꝛ trydyd. rı chamwereſcyn yſſyd: gỽereſcyn yn er- byn yperchennaỽc oe anuod a heb vꝛaỽt. Neu wereſcyn trỽy y perchennaỽc ac yn erbyn y etíued oe anuod aheb vꝛaỽt. Neu wereſcyn trỽy wercheıtwat ac yn erbyn y ıaỽn dylyedaỽc oe anuod a heb varn. Perch-